แอร์แคนาดา
แอร์ แคนาดา () เป็นสายการบินแห่งชาติของประเทศแคนาดา อีกทั้งยังเป็นสายการบินที่ใหญ่ที่สุดในประเทศ และใหญ่เป็นอันดับที่ 12 ของโลกเมื่อนับตามขนาดฝูงบิน ก่อตั้งในปี ค.ศ. 1937 มีสำนักงานใหญ่อยู่ที่เมืองมอนทรีอัล รัฐควิเบก สายการบินให้บริการทั้งเที่ยวบินทั่วไป เที่ยวบินเหมาลำ และบริการขนส่งสินค้าไปยังกว่า 240 จุดหมายทั่วโลก โดยมีท่าอากาศยานหลักคือท่าอากาศยานนานาชาติโทรอนโตเพียร์สัน และเป็นหนึ่งในสายการบินผู้ร่วมก่อตั้งพันธมิตรสายการบินสตาร์อัลไลแอนซ์ ในปี ค.ศ. 2006 มีผู้ใช้บริการสายการบินกว่า 32 ล้านคน

ประวัติ

ทรานส์แคนาดาแอร์ไลน์ 

ในวันที่ 10 เมษายน ค.ศ. 1937 สายการบินทรานส์แคนาดาแอร์ไลน์ (Trans-Canada Airlines) ได้ถูกก่อตั้งขึ้นเป็นบริษัทลูกของการรถไฟแคนาดา (Canadian National Railway) โดยเที่ยวบินที่มีผู้โดยสารเที่ยวบินแรกได้เริ่มต้นขึ้นโดยใช้เครื่องบินล็อกฮีด แอล-10เอ บรรทุกผู้โดยสาร 2 คน และจดหมายจำนวนหนึ่งจากแวนคูเวอร์ ไปยังซีแอตเทิล เมื่อวันที่1 กันยายนของปีเดียวกัน ในช่วงแรก สายการบินมีสำนักงานอยู่ที่เมืองวินนิเปก แต่ได้ย้ายไปยังเมืองมอนทรีอัล ตามนโยบายของรัฐบาลกลางในปีค.ศ. 1949 และทรานส์แคนาดาแอร์ไลน์ยังเป็นสายการบินแรกๆ ที่นำระบบคอมพิวเตอร์มาใช้ในการจองที่นั่ง หลังจากนั้นในปีค.ศ. 1694 สายการบินได้กลายเป็นสายการบินแห่งชาติ และได้เปลี่ยนชื่อสายการบินเป็นแอร์แคนาดาในปีถัดมา ในช่วงปลายทศวววษ 1970 ได้มีการปรับโครงสร้างองค์กรใหม่ของการรถไฟแคนาดา ทำให้แอร์แคนาดาได้แยกตัวเป็นอิสระจากการรถไฟแคนาดา และเป็นบริษัทที่บริหารงานโดยรัฐ (เช่นเดียวกับการบินไทยในปัจจุบัน)

ช่วงทศวรรษ 1980 และ 1990 
ในปี ค.ศ. 1987 แอร์แคนาดาได้กลายเป็นสายการบินแรกของโลกที่มีนโยบายห้ามสูบบุหรี่ในเที่ยวบิน และในปี พ.ศ. 2532 (ค.ศ. 1989) สายการบินได้ประสบความสำเร็จในการแปรรูปรัฐวิสาหกิจเป็นของเอกชน และได้ขายธุรกิจบัตรเครดิตของสายการบินให้กับไดเนอร์คลับ แอร์แคนาดากลายเป็นหนึ่งในสมาชิกก่อตั้งของเครือข่ายพันธมิตรสายการบินสตาร์อัลไลแอนซ์ ในปี ค.ศ. 1990 และได้มีการใช้เที่ยวบินร่วมกับสายการบินในเครือข่าย

นักบินของแอร์แคนาดาได้ทำการนัดหยุดงานเป็นครั้งแรกในวันที่ 2 กันยายน ค.ศ. 1998 และในปลายปีค.ศ. 1999 รัฐบาลแคนาดาได้ผ่อนปรนข้อกำหนดในการทำการบินบางข้อ ส่งผลให้สายการบินในแคนาดาเริ่มมีความพยายามที่จะควบรวมกิจการ

ศตวรรษที่ 21 
ในเดือนมกราคม ค.ศ. 2001 แอร์แคนาดาได้เข้าควบกิจการของแคนาเดียนแอร์ไลน์อินเตอร์เนชันแนล แอร์แคนาดาเป็นสายการบินที่มีขนาดใหญ่ที่สุดอันดับที่สิบสองของโลกในศตวรรษที่ 21

กิจการองค์กร

บริษัทลูก 

 แอร์แคนาดาคาร์โก้
 แอร์แคนาดาเจ็ทซ์
 แอร์แคนาดารูจ
 แอร์แคนาดาเวเคชั่น
 แอโรแพลน

บริษัทลูกในอดีต 

 แอร์แคนาดาแจ๊ส
 แอร์แคนาดาแทนโก้
 ซิป

จุดหมายปลายทาง 
แอร์แคนาดาได้ให้บริการเที่ยวบินไปยัง 222 จุดหมายปลายทางทั่วโลก

ข้อตกลงการบินร่วม 
แอร์แคนาดามีข้อตกลงการทำบินร่วมกับสายการบินดังต่อไปนี้:

 อีเจียนแอร์ไลน์
 แอร์ลิงกัส
 แอร์ไชน่า
 แอร์โดโลมิติ
 แอร์อินเดีย
 แอร์นิวซีแลนด์
 ออลนิปปอนแอร์เวย์
 เอเชียน่าแอร์ไลน์
 ออสเตรียนแอร์ไลน์
 อาเบียงกา
 บรัสเซลส์แอร์ไลน์
 คาเธ่ย์แปซิฟิก
 เซนทรัลเมาน์เทนแอร์
 โครเอเชียแอร์ไลน์
 อียิปต์แอร์
 เอธิโอเปียนแอร์ไลน์
 สายการบินเอทิฮัด
 ยูโรวิงส์
 อีวีเอแอร์
 โกว์ลีญัสอาแอเรียส
 ล็อตโปแลนด์
 ลุฟท์ฮันซ่า
 มิดเดิลอีสต์แอร์ไลน์
 กาตาร์แอร์เวย์
 สแกนดิเนเวียนแอร์ไลน์
 สิงคโปร์แอร์ไลน์
 ศรีลังกันแอร์ไลน์
 สวิสอินเตอร์เนชันแนลแอร์ไลน์
 ตัปปูร์ตูกัล
 การบินไทย
 เตอร์กิชแอร์ไลน์
 ยูไนเต็ดแอร์ไลน์
 เวอร์จินออสเตรเลีย

ข้อตกลงระหว่างสายการบิน 
แอร์แคนาดามีข้อตกลงกับสายการบินดังต่อไปนี้:
 แอโรมา
 ปากีสถานอินเตอร์เนชันแนลแอร์ไลน์

ฝูงบิน 
ณ เดือนเมษายน ค.ศ. 2022 ฝูงบินของแอร์แคนาดามีดังนี้:

อ้างอิง

แหล่งข้อมูลอื่น 
 เว็บไซต์แอร์แคนาดา 

สายการบิน
สายการบินประจำชาติ
สตาร์อัลไลแอนซ์
บริษัทของแคนาดา
บริษัทจดทะเบียนในตลาดหลักทรัพย์โตรอนโต
บริษัทที่ก่อตั้งในปี พ.ศ. 2480
สายการบินที่ก่อตั้งในปี พ.ศ. 2480